पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा के गुड़गांव में पुलिस ने सोमवार सुबह एक कॉलेज के बाहर से \'अग़वा की गई लड़की\' को सुरक्षित ढूँढ लिया है.
गुड़गांव के पुलिस कमिश्नर नवदीप सिंह विर्क ने बीबीसी को बताया, \"लड़की अपने घर पर सुरक्षित है. अधिक जानकारी बाद में साझा की जाएगी. तीनों लड़कों को जल्द ही गिरफ़्तार कर लिया जाएगा.\"
विर्क ने पत्रकारों को बताया, \"घटना सुबह साढ़े नौ बजे की है जब एक कॉलेज के बाहर तीन लड़कों ने लड़की को ज़बरदस्ती कार में बिठा लिया था. लड़के और लड़की पहले से एक-दूसरे से परिचित हैं. अब पुलिस लड़की के साथ है.\"
इस घटना की सीसीटीवी फुटेज सामने आई थी जिसमें बिना नंबर वाली एक स्फ़िट कार में एक लड़की को ज़बरदस्ती ले जाते हुए देखा जा सकता है.
हरयाणा के मुख्यमंत्री के निजी सचिव जवाहर यादव ने घटना की पुष्टि करते हुए बीबीसी से कहा, \"ये मामला मुख्यमंत्री के संज्ञान में है और मुख्यमंत्री कार्यालय इस पर नज़र रख रहा है. जल्द ही इस मामले को सुलझा लिया जाएगा.\"
स्थानीय मीडिया में प्रसारित सीसीटीवी वीडियो में लड़की कार की खिड़की खोलकर बाहर निकलने की नाकाम कोशिश करती भी दिख रही है.
इस मामले में कुछ राहगीरों ने भागकर कार का पीछा करने की कोशिश भी की थी.
(बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn